[{"text_idx": "#000000", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime\nTulevasi elektriinsenere ootab ees avar to\u0308o\u0308po\u0303ld\nPositron pakub osalejatele inspireerivat tegevust\nValides erialaks energeetika, ei pea sissetuleku pa\u0308rast po\u0303dema\nHuvi energeetika vastu sai alguse Ellamaa elektrijaamas\nInseneeria ei ole ainult meestele"}, {"text_idx": "#000001", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime"}, {"text_idx": "#000002", "text": "Tulevasi elektriinsenere ootab ees avar to\u0308o\u0308po\u0303ld"}, {"text_idx": "#000004", "text": "Valides erialaks energeetika, ei pea sissetuleku pa\u0308rast po\u0303dema"}, {"text_idx": "#000005", "text": "Huvi energeetika vastu sai alguse Ellamaa elektrijaamas"}, {"text_idx": "#000007", "text": "Suletud jaotusvo\u0303rk vo\u0303imaldab pakkuda odavamat vo\u0303rguteenust"}, {"text_idx": "#000008", "text": "Kuna suletud jaotusvo\u0303rku puudutav regulatsioon on seni va\u0308ga napiso\u0303naline, siis paljusid aspekte tuleb veel selgeks ra\u0308a\u0308kida ja vastavat o\u0303igusloomet edasi arendada."}, {"text_idx": "#000009", "text": "Elektrituruseadus annab u\u0308ksnes suletud jaotusvo\u0303rgu kui eseme ma\u0308a\u0308ratluse, kuid ja\u0308tab lahtiseks, millised on sellega opereeriva ettevo\u0303tja o\u0303igused ja kohustused ning kuidas need suhestuvad tegevusloaga vo\u0303rguettevo\u0303tja tegevusloa tingimustega ning o\u0303igusaktist tuleneva raamistikuga. Sisuliselt vo\u0303ib aga ette kujutada suhteliselt kompaktset vo\u0303rku, mille valdajale ei laiene rida no\u0303udeid, mida tegevusloaga vo\u0303rguettevo\u0303tja peab ta\u0308itma."}, {"text_idx": "#000010", "text": "Tegevuse eripa\u0308ra lubab suletud jaotusvo\u0303rku omada"}, {"text_idx": "#000012", "text": "To\u0308o\u0308stusobjektid, a\u0308rirajatised vo\u0303i u\u0308hised teenusobjektid, nagu rongijaamad, lennujaamad, haiglad, suured ka\u0308mpingud integreeritud rajatistega vo\u0303i keemiato\u0308o\u0308stusobjektid vo\u0303ivad oma tegevuse eripa\u0308ra to\u0303ttu omada suletud jaotusvo\u0303rke."}, {"text_idx": "#000013", "text": "Liikmesriigid vo\u0303ivad sa\u0308testada, et reguleerivad asutused liigitavad vo\u0303rgu, mis jaotab elektrit geograafiliselt piiratud tootmiskoha, a\u0308rirajatise vo\u0303i u\u0308histeenuste koha piires ega varusta kodutarbijaid, suletud jaotusvo\u0303rguks. Seda juhul, kui konkreetsetel tehnilistel vo\u0303i ohutusega seotud po\u0303hjustel on selle vo\u0303rgu kasutajate tegevus vo\u0303i tootmisprotsess u\u0308hendatud vo\u0303i ko\u0303nealune vo\u0303rk jaotab elektrit peamiselt vo\u0303rgu omanikule vo\u0303i vo\u0303rguettevo\u0303tjale vo\u0303i nende sidusettevo\u0303tjatele."}, {"text_idx": "#000014", "text": "Elektrituruseaduse kohaselt on tegemist jaotusvo\u0303rguga, mille kaudu edastatakse elektrienergiat geograafiliselt piiratud tootmiskoha, a\u0308rirajatise vo\u0303i u\u0308histeenuste koha piires seal asuvatele a\u0308ritarbijatele, kelle tegevus vo\u0303i tootmisprotsess on tehnilistel vo\u0303i ohutusega seotud po\u0303hjustel omavahel u\u0308hendatud, vo\u0303i mille kaudu edastatakse elektrienergiat peamiselt vo\u0303rgu omanikule vo\u0303i vo\u0303rguettevo\u0303tjale, kes seda vo\u0303rku haldab, vo\u0303i nendega valitseva mo\u0303ju kaudu seotud ettevo\u0303tjale."}, {"text_idx": "#000015", "text": "Elektrilevi peab elektri tagama ka hajaasustuses"}, {"text_idx": "#000016", "text": "Kuna suletud jaotusvo\u0303rk on olemuselt kompaktne ning va\u0308ikeste elektrikadudega, siis selle kaudu vo\u0303rguteenuse osutamine on odavam kui na\u0308iteks Elektrilevi vo\u0303rgus. Elektrilevil on tegevusloa tingimuste kohaselt kohustus arendada vo\u0303rku ja osutada vo\u0303rguteenust ko\u0303ikjal oma teeninduspiirkonnas, sealhulgas hajaasustusega maapiirkondades. Na\u0308iteks ligi 60% liinide kaudu tarbitakse elektrit ainult 5% kogumahust. See avaldab tuntavat mo\u0303ju vo\u0303rguteenuse hinnale tervikuna vo\u0303rreldes mo\u0303ne eraldi vaadeldava kompaktse territooriumiga."}, {"text_idx": "#000017", "text": "Suletud jaotusvo\u0303rgu olemasolu tegevusloaga vo\u0303rguettevo\u0303tja teeninduspiirkonnas vo\u0303ib ahendada tegevusloaga vo\u0303rguettevo\u0303tja tulubaasi. Teisalt vo\u0303ivad soodsad kogukulud energiale osutuda atraktiivseks ettevo\u0303tjatele, kes muidu ja\u0308taksid Eestisse oma investeeringud u\u0308ldse tegemata."}, {"text_idx": "#000018", "text": "Kas suletud jaotusvo\u0303rk suudab alati teenust osutada?"}, {"text_idx": "#000019", "text": "Omaette teema on eri tu\u0308u\u0308pi vo\u0303rguettevo\u0303tjate o\u0303iguste ja kohustuste tasakaal mingis piirkonnas. Tegevusloaga vo\u0303rguettevo\u0303tja kohustused ja\u0308a\u0308vad ta\u0308htajatult endiseks kogu teeninduspiirkonnas, ka seal, kus hakkab tegutsema tegevusloa no\u0303udeta ja ilma selgelt sa\u0308testatud kohustusteta teine ettevo\u0303tja."}, {"text_idx": "#000020", "text": "Seadmata kahtluse alla suletud jaotusvo\u0303rguettevo\u0303tja ja\u0308tkusuutlikkust, ei saa va\u0308listada na\u0308iteks probleeme vo\u0303imekusega teenust osutada ning vo\u0303etud lepingulisi kohustusi ta\u0308ita."}, {"text_idx": "#000021", "text": "Praegu on keeruline o\u0308elda, kui suurt kandepinda sellised uut tu\u0308u\u0308pi turuosalised hakkavad omama. Seni on teatavaks saanud u\u0308ksnes plaanid Pakri poolsaarel."}, {"text_idx": "#000022", "text": "Elektrointensiivne tarbija vo\u0303idab suletud jaotusvo\u0303rgust ko\u0303ige rohkem"}, {"text_idx": "#000024", "text": "Kuigi seadusega on elektrienergia suletud jaotusvo\u0303rgu rajamine lubatud, puudub Eestis siiani praktika, kuidas seda reaalselt ellu viia. Praegu on Pakri teadus- ja to\u0308o\u0308stuspargis rajamisel Eesti u\u0308ks esimesi suletud jaotusvo\u0303rke."}, {"text_idx": "#000025", "text": "Suletud jaotusvo\u0303rgu abil saab Pakri teadus- ja to\u0308o\u0308stuspark ise oma vo\u0303rgus taastuvenergiat toota ja tarbida ning seela\u0308bi kontrollida nii enda kui ka pargis tegutsevate ettevo\u0303tete kogu energiakulu ja samas va\u0308hendada keskkonnajalaja\u0308lge."}, {"text_idx": "#000026", "text": "Vo\u0303rgus toodetava tuule- ja pa\u0308ikeseenergia abil on kohapealse taastuvenergia osakaal kogu energiatarbimisest ma\u0308rkimisva\u0308a\u0308rne ning energiajanuste klientide puhul on vo\u0303imekus pakkuda turu keskmisest ma\u0308rkimisva\u0308a\u0308rselt paremat hinda, liitumistasusid ning kiiremat ajagraafikut liitumisvo\u0303imsuse kasutuselevo\u0303tmisel."}, {"text_idx": "#000027", "text": "See kontseptsioon sobib ha\u0308sti suure energiatarbega ettevo\u0303tetele, na\u0308iteks andmekeskustele ja muule elektrointensiivsele to\u0308o\u0308stusele."}, {"text_idx": "#000028", "text": "Pakri teadus- ja to\u0308o\u0308stuspargist loe to\u0308psemalt veel To\u0308o\u0308stusESTi septembrinumbris 2020 ilmunud artiklist siit."}, {"text_idx": "#000031", "text": "Elektroonikato\u0308o\u0308stus pakub noortele maailmatasemel praktikakogemust"}, {"text_idx": "#000032", "text": "Po\u0303levkivist elektri tootmine kasvas eelmisel aastal"}, {"text_idx": "#000033", "text": "Valguse tulevik kontoris: nutikas lahendus sa\u0308a\u0308stab silmi ja energiat"}, {"text_idx": "#000035", "text": "Perefirma suurendab Vossi torupainutuspingi abiga tootmisvo\u0303imekust"}, {"text_idx": "#000036", "text": "Benningi laadijate tootmisja\u0308rgne testimine kuluto\u0303husa iguse robotka\u0308e abil"}, {"text_idx": "#000039", "text": "To\u0308o\u0308stusESTi veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}, {"text_idx": "#000040", "text": "ja ole esimesena kursis to\u0308o\u0308stuses toimuvaga!"}]